ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002594

ขอให้แก้ไขปัญหาการขับขี่ยานพาหนะบนบาทวิถีของรถจักรยานยนต์ทั่วไป และรถจักรยานยนต์รับจ้างสาธารณะ บริเวณ ตั้งแต่ซอยลาดพร้าว 132 ไปจนถึง ห้างสรรพสินค้าเดอะมอลล์บางกะปิ เขตบางกะปิ เนื่องจากจะมีรถจักรยานยนต์ทั่วไป และรถจักรยานยนต์รับจ้างสาธารณะทำการขับขี่บนบาทวิถี และขับย้อนศรเป็นจำนวนมาก ซึ่งทำให้ประชาชนที่สัญจรบนบาทวิถีเกิดความเดือดร้อน ไม่ได้รับความสะดวกในการสัญจรบนบาทวิถี และเสี่ยงต่อการเกิดอุบัติเหตุ จึงประสงค์ให้หน่วยงานที่เกี่ยวข้องดำเนินการตรวจสอบ //28/01/2566 ผู้ร้องขอแจ้งข้อมูลเพิ่มเติม เกี่ยวกับช่วงเวลาที่รถจักรยานยนต์ขับขี่สัญจรบนบาทวิถี และขับขี่ย้อนศร เนื่องจากผู้ร้องแจ้งว่ารถจักรยานยนต์ จะสัญจรช่วงเวลา 07.30-11.00 น. และพบเห็นจำนวนมาก ช่วงเวลา 17.00-19.00 น. ซึ่งผู้ร้องแจ้งว่าในขณะผู้ร้องเดินสัญจรอยู่บนบาทวิถี เมื่อมีรถจักรยานยนต์สัญจรผ่านมา ผู้ขับขี่รถฯ จะแสดงพฤติกรรมไม่เหมาะสมด่าทอผู้ร้อง ด้วยคำพูด ที่ไม่สุภาพ ส่งผลให้ผู้ร้องได้รับความเดือดร้อนเป็นอย่างมาก ล่าสุดพบเห็นเมื่อ (วันที่ 21 มกราคม 2566) พบว่ายังคงพบเห็นอยู่เช่นเดิม และเห็นควรให้หน่วยงานที่เกี่ยวข้องประสานงานไปยังกรุงกรุงเทพมหานคร เพื่อดำเนินการแก้ไขปัญหาดังกล่าว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata